Air Serbia

**Air Serbia** (на сэрбскай кірыліцы *Ер Србиjа*) — дзяржаўная авіякампанія Сэрбіі, знаходзіцца ў Бялградзе. Да распаду Югаславіі называлася *Jугословенски Аеротранспорт* (JAT) і мела міжнародную назву *Yugoslav Airlines*. 26 кастрычніка 2013 году Jat Airways была пераназвана ў Air Serbia.

## Гісторыя
Авіякампанія была заснавана ў 1927 годзе пад назвай *Аеропут*, а ў 1947 яе пераназвалі ў *Jугословенски Аеротранспорт*. У 1980-х гадох была адной з найбуйнейшых авіякампаній Эўропы. Аднак сытуацыя пагоршылася, калі напачатку 1990-х ААН увяла санкцыі, якія азначалі для кампаніі спыненьне міжнародных рэйсаў. Падчас бамбардаваньня Югаславіі ў 1999 годзе сіламі НАТА 9 авіяляйнэраў кампаніі былі эвакуяваныя ў Румынію. Сёньня JAT ізноў зьдзяйсьняе рэйсы ў гарады Эўропы і падтрымлівае партнэрства зь некаторымі авіякампаніямі, у тым ліку Люфтганзай.

У 2006 годзе сэрбскія СМІ паведамлялі пра заплянаванае супрацоўніцтва кампаніі з *[[Air India]]*. Мэтай гэтага называлася заснаваньне новай кампаніі. Да таго ж, паведамлялася пра пляны Air India выкарыстоўваць Бялградзкі аэрапорт імя Ніколы Тэслы як транспартны вузел для палётаў у Паўночную Амэрыку. У жніўні 2007 году стала вядома пра прыватызацыю кампаніі, пасьля таго як годам раней яна ўпершыню ізноў стала прыбытковай. Цікавасьць да куплі кампаніі праявілі *[[Air India]]*, *[[Аэрафлот]]*, *[[Air Berlin]]*, *[[Air One]]* і *[[Icelandair]]*.

JAT Airways зьяўляецца галоўнай авіякампаніяй Сэрбіі. Акрамя яе, існуюць таксама авіякампаніі *[[Aviogenex]]* і *[[Master Airways]]*.

1 жніўня 2013 году JAT Airways і Etihad Airways падпісалі пагадненьне аб стратэгічным партнэрстве. Паводле гэтага пагадненьня 49% акцый JAT Airways пераходзяць да Etihad, пры гэтым Сэрбскі ўрад захоўвае 51% акцый JAT Airways. Паводле гэтага ж пагадненьня JAT з кастрычніка 2013 году павінна пачацца дзейнасьць пад брэндам Air Serbia . 26 кастрычніка 2013 году брэнд JAT канчаткова перастаў існаваць, і авіякампанія стала працаваць пад брэндам Air Serbia.

## Міжнародныя рэйсы
JAT Airways зьдзяйсьняе палёты зь Бялграду ў Франкфурт-на-Майне, Маскву, Мюнхэн, Бэрлін, Лёндан, Парыж, Вену, Цюрых і іншыя эўрапейскія гарады. Максымальная адлегласьць рэйсаў, якія зьдзяйсьняюцца кампаніяй, на студзень 2010 — 4074 км (Абу-Дабі), мінімальная — 278 км (Сараева).

### Азія

### Афрыка

### Эўропа

### Былыя рэйсы
У табліцы прыведзены сьпіс былых маршрутаў, калі-небудзь зьдзейсьненых самалётамі кампаніі Jat:

## Самалёты ў эксплюатацыі
На сьнежань 2016 году авіяпарк Air Serbia складаўся з:
* 1 Bombardier CRJ 900
* 4 Boeing 737-300
* 1 Airbus A330
* 2 Airbus A320
* 3 ATR 72-200
* 5 ATR 72-500
* 10 Boeing 737—300
* 8 Airbus A319

## Катастрофы

У гісторыі пасажырскіх перавозак авіякампаніі Jat Airways былі дзьве катастрофы, у якіх загінулі 68 чалавек з 69 іх пасажыраў і чальцоў экіпажа:
* 26 студзеня 1972 — падчас палёту па маршруце JU364 Стакгольм — Капэнгаген — Загрэб — Бялград адбыўся выбух на борце і наступнае крушэньне самалёту McDonnell Douglas DC-9. Самалёт знаходзіўся на вышыні 10 000 мэтраў на ўчастку Капэнгаген — Загрэб. Яго абломкі зваліліся ў раёне вёскі Чэска Каменіцы (Чэхаславаччына, цяпер Усьцецкі край, Чэхія). Загінулі ўсе 23 пасажыры, і чатыры зь пяці чальцоў экіпажу. Выжыла толькі сьцюардэса Весна Вулавіч.
* 11 верасьня 1973 — самалёт маршруту Цітаград — Скоп’е ўрэзаўся ў гару Маганік каля Цітаграду (цяпер — Падгорыца, Чарнагорыя). Загінулі ўсе пасажыры і чальцы экіпажу, усяго 41 чалавек.

## Заўвагі

## Крыніцы

## Вонкавыя спасылкі
* Афіцыйны вэб-сайт
* 
* 

Катэгорыя:Авіякампаніі Сэрбіі
Катэгорыя:Авіяцыя Сэрбіі
Катэгорыя:Дзяржаўныя авіякампаніі